日語形似阿勒泰諸語而言不通，音若南島諸語而詞不達。其詞多取於漢，兼書漢字者，其實不通漢言。日語序屬黏著語，言詞虛實之分，判若涇渭。字間須接虛詞數種，否則不能名之。實詞有體用之別，體言者名數及指物用詞也，如體幹不可更易；用言則為動詞，可活用是也。動詞必有本末，本為其語不可易之，易其末節以知其事，是為活用。寫物之形容詞，亦屬此類。動詞活用，種類各異，以段稱之。虛詞多以假名書之，用之以順章句，通文理也。